Rikunarita-ORG/Wikinium huggingface dataset:
# பாரன்ஃகைட்

**பாரன்ஃகைட்
வெப்பநிலை அலகு மாற்றீடு**|  | பாரன்ஃகைட் இலிருந்து | பாரன்ஃகைட் இற்கு |
| --- | --- | --- |
| செல்சியசு | [°C] = ([°F] − 32) × 5⁄9 | [°F] = [°C] × 9⁄5 + 32 |
| கெல்வின் | [K] = ([°F] + 459.67) × 5⁄9 | [°F] = [K] × 9⁄5 − 459.67 |
| ரேன்கின் | [°R] = [°F] + 459.67 | [°F] = [°R] − 459.67 |
| குறிப்பிட்ட வெப்பநிலைகளுக்கு அல்லாது வெப்பநிலை *மாற்றங்களுக்கு*, 1°F = 1°R = 5⁄9°C = 5⁄9 K |

**பாரன்ஃகைட்** அல்லது **ஃபேரென்ஃகைட்** (ஃபேரென்ஹைட், இலங்கை வழக்கு: **பரனைற்றுFahrenheit*, °F) வெப்பநிலை அளக்கும் ஒரு அலகாகும். 1724 ஆம் ஆண்டு செசுமனியைச் சேர்ந்த இயற்பியலாளர் டானியல் ஃபேரென்ஃகைட் இம்முறையை தொடங்கினார். உலகில் ஐக்கிய அமெரிக்கா உள்ளிட்ட சில நாடுகளில் இம்முறை பயன்படுகிறது.

## வெப்பநிலை அலகுகளுக்கிடையேயான தொடர்பு அட்டவணை

  Countries that use Fahrenheit.
  Countries that use both Fahrenheit and Celsius.
  Countries that use Celsius.
# அலை–துகள் இருமை

இயற்பியல், வேதியியல் ஆகிய துறைகளில், **அலை–துகள் இருமை** அல்லது **அலைகளின் இருமை நிலை** (*wave–particle duality*) என்றால் எல்லாப் பொருட்களும் (அதாவது அந்த பொருட்களில் உள்ள எல்லா எதிர்மின்னிகளும்) அலை போன்ற தன்மையும் , துகள் போன்ற தன்மையும் கொண்டிருப்பன என்ற கருத்துரு ஆகும். குவாண்டம் பொறிமுறையின் மையக் கருத்துருவான இது, *அலை*, *துகள்* என்னும் கருத்துருக்களால் முழுமையாக விளக்கப்பட முடியாத பொருள்களின் நடத்தைகளை விளக்க முயல்கிறது. குவாண்டம் பொறிமுறையின் பல்வேறு விளக்கங்கள் இந்த முரண்பாட்டுத் தோற்றத் தன்மையை தெளிவாக்க முயல்கின்றன.

இருமைத் தன்மை என்னும் எண்ணக்கரு, ஒளி, பொருள் என்பன தொடர்பாக 1600 களில், கிறிஸ்டியன் ஹூய்கென், ஐசாக் நியூட்டன் ஆகியோரால் ஒன்றுக்கொன்று எதிரான இரு கொள்கைகள் முன்வைக்கப் பட்டபோது இடம்பெற்ற விவாதங்களின் அடிப்படையில் உருவானது. அல்பர்ட் ஐன்ஸ்டீன், லூயி டீ பிராக்லி ஆகியோரின் ஆராய்ச்சிகளின் விளைவாக தற்கால அறிவியல் கொள்கைகள் எல்லாப் பொருட்களும், அலை, துகள் இயல்புகள் இரண்டையும் கொண்டுள்ளன என ஏற்றுக்கொள்கின்றன. இத் தோற்றப்பாடுகள் அடிப்படைத் துகள்களுக்கு மட்டுமன்றி, அணுக்கள், மூலக்கூறுகள் போன்ற கூட்டுத் துகள்களுக்கும் பொருந்துவதாக அறியப்பட்டுள்ளது.

## டே பிராலியின் அலைநீளம்

லூயி டே பிராலி 1924 ஆம் ஆண்டில் அலை-துகள்களின் இருமைப் பண்பைப் பற்றிய தனது கருத்தினை முதன்முதலாக பிரெஞ்சு அகாதெமியில் டி பிராலி கருதுகோள் மூலம் கோடிட்டுக் காட்டினார். ஒளி மட்டுமல்லாமல், *அனைத்து* பருப்பொருள்களும், அலை-போன்ற தன்மை கொண்டுள்ளன, ஒரு குறிபிட்ட "m" திணிவு கொண்ட துகள், ஒரு குறிப்பிட்ட திசை வேகம் "v" இல் சென்றால், "λ" என்ற அலைநீளம் கொண்ட ஓர் அலை போன்று நடந்துகொள்ளும் என்று கூறினார்.

 WIKINIUM\_MATH\_PH\_0
இங்கு **p** – உந்தம், **h** - பிளாங்க்கு மாறிலி.

பொருள்களின் அலைகள் (matter waves) டி புறாக்ளி அலைகள் என்றும் இதன் அலைநீளம் டி புறாக்ளி அலைநீளம் என்றும் அழைக்கப்படுகிறது. இதுவே பொருள்களின் அலைக் கோட்பாடிற்கு முதல் படியாக அமைந்தது.

டே பிராலியின் கோட்பாட்டிற்காக அவருக்கு 1929 ஆம் ஆண்டில் இயற்பியலுக்கான நோபல் பரிசு வழங்கப்பட்டது.

## மேற்கோள்கள்
# கலாம்

**கலாம்** என்பது ஒரு இசுலாமிய மெய்யியல். இது இசுலாமிய இறையியல் கொள்கைகளை ஆய்கிறது. நியாயவாத முறையில் ஆய்கிறது. இந்த சிந்தனைப் பள்ளியின் தொடக்க கால (கிபி 8 நூற்) பிரிவான மோட்டசீலா பகுத்தறிவு அடிப்படையில் திருக்குர்ரானை ஆய்வு செய்ய முனைகிறது. எனினும் 10 ம் நூற்றாண்டின் Ash'ariyyah கலாமை நம்பிக்கை அடிப்படையிலான ஒரு மெய்யியலாக மாற்றி அமைக்கிறது.

## மேற்கோள்கள்
# அன்னெட்டி பெர்கூசன்

**அன்னெட்டி பெர்கூசன்(Annette Ferguson)* ஒரு சுகாட்டிய நோக்கீட்டு வானியலாளர் ஆவார். இவர் பால்வெளி படிமலர்ச்சியில் புலமை வாய்ந்தவர். இவர் எடின்பர்கு வானியல் நிறுவனப் பேராசிரியர் ஆவார்.

இவர் பால்வழி அமைப்புகளின் தோற்றத்தையும் படிமலர்ச்சியையும் அறிய, அண்மையில் உள்ள பால்வெளிகளின் விண்மீன்களையும் உடுக்கணவெளித் தூசுகளையும் ஆய்வதில் கவனத்தைக் குவித்துள்ளார். பெரும்பாலான அவரது அண்மைக்கால ஆய்வுகள் ஆந்திரமேடா எனும் மிக அருகில் அமைந்த சுருளிப் பால்வெளி ஆய்வில் அமைந்துள்ளன. இவர் தன் ஆய்வுக்குக் கவாய், சிலி, கானரித் தீவுகள் ஆகிய இடங்களில் அமைந்த தொலைநோக்கிகளையும் அபுள் விண்வெளித் தொலைநோக்கி யில் உள்ள கருவிகளையும் பயன்படுத்துகிறார்.

இவர் இசுகாட்லாந்தியர் ஆவார்; இவர் டொராண்டோ பலகலைக்கழகத்தில் இயற்பியலிலும் வானியலிலும் இளவல் பட்டத்தையும் பால்டிமோர், மேரிலாந்தில் உள்ள ஜான் ஆப்கின்சு பலகலைக்கழகத்தில் முனைவர் பட்ட்த்தையும் பெற்றார். இவர் முன்பு, கேம்பிரிட்ஜ் வானியல் நிறுவனத்திலும் நெதர்லாந்து, குரோனிங்கனில் உள்ள காப்தேயன் வானியல் நிறுவனத்திலும் முதுமுனைவர் ஆய்வுநலகையைப் பெற்றிருந்ததோடு, செருமனி, கார்ச்சிங்கில் உள்ள மேக்சு பிளாங்கு வானியற்பியல் நிறுவனத்தின் மரீ கியூரி முதுமுனைவர் ஆய்வுறுப்பினராகவும் இருந்துள்ளார்.

## தகைமைகளும் விருதுகளும்

இவர் 2003 இல் வானியலுக்கான ஆன்னி ஜம்ப் கெனான் விருது பெற்றார். மேலும், 20016 மார்ச்சில் எடின்பர்கு அரசு கழகத்திலும் சுகாட்லாந்து தேசிய அறிவியல், எழுத்து கழகத்திலும் ஆய்வுறுப்பினராகத் தேர்வு செய்யப்பட்டார்.

## மேற்கோள்கள்
# ஏஞ்செலோ சேச்சி

| ஏஞ்செலோ சேச்சி Angelo Secchi |
| --- |
|  |
| பிறப்பு | (1818-06-29)29 சூன் 1818 இரெகியோ எமிலியா |
| இறப்பு | 26 பெப்ரவரி 1878(1878-02-26) (அகவை 59) |
| வாழிடம் | உரோம் நகர் |
| தேசியம் | இத்தாலியர் |
| துறை | வானியல் |
| பணியிடங்கள் | உரோமன் கல்லூரி வான்காணகம் |
| விருதுகள் | *Légion d'honneur*, பிரான்சு |

**பியெத்ரோ ஏஞ்செலோ சேச்சி(Fr. Pietro Angelo Secchi)* இச (இத்தாலிய ஒலிப்பு: [ˈpjɛːtro ˈandʒelo ˈsekki]; 29 ஜூன் 1818 – 26பிப்ரவரி 1878)ஓர் இத்தாலிய வானியலாளர் ஆவார்.அப்போது உரோமன் கல்லூரி எனப்பட்ட பொந்திபிசியல்கிரெகோரியப் பல்கலைக்கழகத்தில் இருந்த வான்காணக இயக்குநராக 28 ஆண்டுகள் இருந்தார். இவர் வானியல்சார் கதிர்நிரலியலின் முன்னோடியாவார். முதன்முதலில் சூரியன் ஒரு விண்மீனே என உறுதிபடக் கூறியவர் ஆவார்.

இவர் 1878 இல் , தன் 59 ஆம் அகவையில் உரோம் நகரில் இறந்தார்.

## முடியாத பணிகள்

*Sui recenti progressi della meteorologia* (1861)
Le Soleil: Exposé des Principales Découvertes Modernes (சூரியன்: நிகழ்காலப் பெருங்கண்டுபிடிப்புகள்).அட்டை
தன் வாழ்நாளில் இவர் 730 ஆய்வுரைகளைப் பல அறிவியல் இதழ்களில் வெளியிட்டுள்ளார். இவர் பல நூல்களையும் எழுதி வெளியிட்டுள்ளார்.

* *Misura Della Base Trigonometriea Eseguita Sulla Via Appia (Measurement of the Trigonometric Base Performed On the Via Appia)*. Rome. 1858.`{{cite book}}`: CS1 maint: location missing publisher (link)
* *Il Quadro Fisico del Sistema Solare Secondo le Piu Recenti Osservazioni (The Physical Framework of the Solar System According to the Most Recent Observations)*. Rome. 1859.`{{cite book}}`: CS1 maint: location missing publisher (link)
* *Sui Recenti Progressi della Meteorologia (On The Recent Advances In Meteorology)*. Rome. 1861.`{{cite book}}`: CS1 maint: location missing publisher (link)
* *Sulla Unitá delle Forze Fisiche (On the Unity of Physical Forces)*. Rome. 1864.`{{cite book}}`: CS1 maint: location missing publisher (link)
* *Le Soleil: Exposé des Principales Découvertes Modernes (The Sun: Presentation of the Major Modern Discoveries)*. Paris. 1870.`{{cite book}}`: CS1 maint: location missing publisher (link)
* *Le Stelle (The Stars)*. Milan. 1877.`{{cite book}}`: CS1 maint: location missing publisher (link)
* *Lezioni Elementari di Fisica Terrestre (Elementary Lessons In Terrestrial Physics)*. Turin And Rome. 1879.`{{cite book}}`: CS1 maint: location missing publisher (link)

## மேற்கோள்கள்

தொடர்புள்ளவை
* "Secchi, Angelo". *பிரித்தானிக்கா கலைக்களஞ்சியம்* (11th). (1911). Cambridge University Press.
* Pohle, J. (1913). "Angelo Secchi". *கத்தோலிக்க கலைக்களஞ்சியம் (ஆங்கிலம்)*.  நியூயார்க்: இராபர்ட் ஆபில்டன் நிறுவனம்.

## தகவல் வாயில்கள்

* "Angelo Secchi". *Catholic Encyclopedia*. New Advent. Retrieved 1 October 2008.
* Maffeo, Fr. Sabino, SJ (1991). *In the Service of Nine Popes: 100 Years of the Vatican Obervatory*. trans. Fr. George Coyne, SJ. Città del Vaticano (Vatican City): Specola Vaticana. ISBN 88-7761-046-8.`{{cite book}}`: CS1 maint: multiple names: authors list (link)

*

## வெளி இணைப்புகள்

* ஏஞ்செலோ சேச்சி எழுதிய அல்லது இவரைப்பற்றிய ஆக்கங்கள் விக்கிமூலத்தில்:
# செவர்ன் ஆறு

|  |
| --- |
| செவர்ன் ஆறு |
| வேல்சு மொழி: Afon Hafren, இலத்தீன்: Sabrina |
| ஆறு |
|  இஷ்ரூபரியில் செவர்ன்.  |
| நாடுகள் | ஐக்கிய இராச்சியம், (வேல்சு, இங்கிலாந்து) |
| பகுதிகள் | நடுவண் வேல்சு, மேற்கு மிட்லாந்து, தென்மேற்கு இங்கிலாந்து |
| நிர்வாக பகுதிகள் | போவிசு, இஷ்ரோப்சையர், வொர்ஸ்டர்சையர், குளோசெஸ்டர்சையர் |
|  |
| **கிளையாறுகள்** |
|  - இடம் | விம்வி ஆறு, டெர்ன் ஆறு, இசுடௌர் ஆறு, ஏவொன் ஆறு, ஏவொன் ஆறு, பிரிஸ்டல் |
|  - வலம் | டேம் ஆறு, வை ஆறு |
| நகரங்கள் | இஷ்ரூசுபரி, வொர்செசுடர், குளோசெசுடர், பிரிஸ்டல் |
| அடையாளச் சின்னங்கள் | அயர்ன்பிரிட்ஜ் கோர்ஜ், செவர்ன் பள்ளத்தாக்கு, செவர்ன் ஆழ்துளை, செவர்ன் கிராசிங் |
|  |
|  |
| உற்பத்தியாகும் இடம் |  |
|  - அமைவிடம் | பிளைன்லிமோன், செரெடிஜியன், வேல்சு |
|  - உயர்வு | 610 மீ (2,001 அடி) |
|  - ஆள்கூறு | ﻿ / ﻿ |
| கழிமுகம் | செவர்ன் கழிமுகம் |
|  - அமைவிடம் | பிரிஸ்டல் கால்வாய், ஐக்கிய இராச்சியம் |
|  - elevation | 0 மீ (0 அடி) |
|  |
| நீளம் | 354 கிமீ (220 மைல்) |
| வடிநிலம் | 11,420 கிமீ² (4,409 ச.மைல்) |
| Discharge | for பிவுட்லி, வொர்ஸ்டர்சையர் SO 7815 7622 |
|  - சராசரி |   |
|  - மிகக் கூடிய |   |
|  |
|  செவர்ன் அருகிலுள்ள குடியிருப்புகளும் (அடர் நீலம்) துணையாறுகளும் (இளம் நீலம்)

 செவர்ன் அருகிலுள்ள குடியிருப்புகளும் (அடர் நீலம்) துணையாறுகளும் (இளம் நீலம்)

 |

**செவர்ன் ஆறு** (*River Severn*, வேல்சு: *Afon Hafren*, இலத்தீன்: *Sabrina*) ஐக்கிய இராச்சியத்தின், மிகவும் நீளமான ஆறாகும். 354 கிலோமீட்டர்கள் (220 mi) தொலைவிற்கு ஓடுகின்ற இந்த ஆறு பெரிய பிரித்தானியா மற்றும் அயர்லாந்து இணைந்த நிலப்பரப்பில் ஷானன் ஆற்றிற்கு அடுத்த மிக நீளமான ஆறாக விளங்குகிறது. நடுவண் வேல்சின் காம்பிரியன் மலைகளில் போவைசின் செரெடிகான் அருகிலிருந்து 610 மீட்டர்கள் (2,001 அடி) உயரத்தில் உருவாகிறது. இது இசுராப்சையர், வொர்செஸ்டர்சையர் மற்றும் குளோசெஸ்டர்சையர் கௌன்டிகள் வழியாகப் பாய்கிறது. இதன் கரையில் இசுரூசுபரி, வொர்ஸ்டர், குளோசெஸ்டர் ஆகிய ஊர்கள் உள்ளன.

## மேற்சான்றுகள்

## வெளி இணைப்புகள்

விக்கிமீடியா பொதுவகத்தில்,
 River Severn
என்பதில் ஊடகங்கள் உள்ளன.

* Severn Estuary Partnership பரணிடப்பட்டது 2009-01-03 at the வந்தவழி இயந்திரம்
* Portishead and Bristol Lifeboat பரணிடப்பட்டது 2018-04-19 at the வந்தவழி இயந்திரம்
* ITV Local footage ITV's Keith Wilkinson (reporter) and Jennifer Binns canoeing the Severn
* Woodend, a hamlet washed away by the River Severn
* Canal & River Trust official site
# செந்தர இரும்புப் பாதை

உலகின் பல்வேறு நாடுகளில் பயன்படுத்தப்படும் இருப்புப்பாதைகளின் அகல அளவிகள்
இருப்புப்பாதை அளவிகளின் வரைபட பட்டியல்
**செந்தர இருப்புப் பாதை**  (*standard gauge*) அல்லது **செந்தரப் பாட்டை** பரவலாகப் பயன்படுத்தப்படும் இருப்புப் பாதை அகலமாகும். இது சில நேரங்களில் ஜார்ஜ் ஸ்டீபென்சன் நினைவாக **இசுடீபென்சன் பாதை** என்றும் , **பன்னாட்டு இருப்புப் பாதை** அல்லது **வழமை பாதை** என்றும் அறியப்படுகின்றது. உலகின் 60% இருப்புப் பாதைகள் இந்த அகலத்தில் அமைந்துள்ளன. உருசியா, உசுபெகிசித்தான், பின்லாந்து தவிர அனைத்து அதிவிரைவு தொடர்வண்டிகள் இந்த செந்தரப் பாட்டையில் அமைந்துள்ளன.
இரண்டு இருப்புப் பாதைகளின் உட்புற விளிம்புகளுக்கிடையேயானத் தொலைவு 1,435 மில்லி மீட்டராக வரையறுக்கப்பட்டுள்ளது; ஐக்கிய அமெரிக்காவிலும் கனடாவிலும் இது 4 அடி 8 1⁄2 அங்; ஆக வரையறுக்கப்படுகின்றது (இது 1,435 மிமீயாகும்).
இது **UIC பாட்டை**, அல்லது **UIC இருப்புப் பாதை** என்றும் ஐரோப்பிய ஒன்றியத்திலும் உருசியாவில் **ஐரோப்பிய பாட்டை** என்றும் and Russia, குயின்சுலாந்தில் **சீரான அளவி** என்றும் அறியப்படுகின்றது.

## இந்தியா

இந்தியாவில் அதிவிரைவு நகரிய தொடருந்து அமைப்புகள் மட்டுமே செந்தரப் பாதை அகலத்தைப் பின்பற்றுகின்றன; அவையாவன: நம்ம மெட்ரோ, சென்னை மெட்ரோ, தில்லி மெட்ரோ (இரண்டாம் கட்ட கட்டமைப்பிலிருந்து), குட்கான் மெட்ரோ, ஐதராபாத் மெட்ரோ, ஜெய்பூர் மெட்ரோ, கொச்சி மெட்ரோ, கொல்கத்தா மெட்ரோ கொல்கத்தா அமிழ் தண்டூர்தி, இலக்னோ மெட்ரோ, மும்பை மெட்ரோ, நவிமும்பை மெட்ரோ.

இந்திய இரயில்வேயின் நெடுந்தொலைவு தொடருந்துகள் 1,676 மிமீ (5 அடி 6 அங்) இந்திய அகலப் பாதை அளவியைப் பயன்படுத்துகின்றன. பெரும்பாலும் கட்டமைக்கப்படும் புதிய பாதைகளும் மெட்ரோ தொடருந்துப் பாதைகளும் இத்தரத்தில் உள்ளன.

## சான்றுகள்
# பொடா-பொடா

ஒரு பொடா-பொடா பயணம்.
ஒரு பொடா-பொடா
மோட்டார் பொடா பொடா
**பொடா-பொடா** என்பது கிழக்கு ஆப்பிரிக்காவில் பயன்படுத்தப்படும் வாடகை மிதிவண்டிகளைக் குறிக்கும். மிதிவண்டி ஓட்டுபவர்களும் இவ்வாறு அழைக்கப்படுவதுண்டு.

## தோற்றம்

பொடா-பொடா வண்டிகள் 1960, 1970களில் இருந்து பயன்பாட்டில் இருக்கின்றன. இதன் பயன்பாடு கென்ய-உகாண்டா எல்லைப் பகுதியில் துவங்கியது. எல்லையைக் கடப்பதற்காக இது முதன்மையாகப் பயன்படுத்தப்பட்டது. ஈருருளி (மிதிவண்டி) ஓட்டுனர்கள் வாடிக்கையாளர்களை நோக்கி எல்லை விட்டு எல்லை எனப் பொருள் தரும் ஆங்கிலச் சொல்லான *பார்டர்* என்பதை *பார்டர்-பார்டர்* (*Border-to-Border*) என்று அழைப்பர். பின்னர் இது மருவி *பொடா-பொடா* ஆனது.

## பயன்பாடு

பொருட்களையும் ஆட்களையும் கொண்டுசெல்ல இங்கு மிதிவண்டிகளைப் பயன்படுத்துகின்றனர். இந்த மிதிவண்டிகளின் இருக்கைகளும் பின்னிருக்கைகளும் நன்கு பஞ்சு வைத்துத் தைக்கப்பட்டிருக்கும். விலைகுறைவான இம்மிதிவண்டிகள் ஆசியாவில் பயன்படுத்தப்படும் மூன்று சக்கர மிதிவண்டிகளைக் காட்டிலும் விலை குறைந்தவை. ஓட்டுவதற்கும் எளிதானவை. 2004ஆம் ஆண்டு நடந்த கணக்கெடுப்பின் படி மொத்தம் 200,000 ஆண்கள் மிதிவண்டி பொடா-பொடாவில் வேலை செய்வதாக கணக்கெடுக்கப் பட்டுள்ளது.

## மாற்றாக மோட்டார் வண்டிகள்

தற்காலத்தில் மோட்டார் வண்டிகள் இச்சேவைக்குப் பயன்படுத்தப்படுகின்றன. இதுவும் பொடா பொடா என்றே அழைக்கப்படுகிறது. எனினும் உகாண்டாவின் பெரும்பாலான பகுதிகளில் மோட்டார் வண்டி எனப்பொருள் தரும் பிக்கி-பிக்கி என்ற சுவாகிலி மொழிச்சொல்லே பயன்படுத்தப் படுகிறது. இவை நைசீரியாவில் ஒக்காடா அல்லது அச்சாபா என்று அழைக்கப்படுகின்றன.

## மின்வழிச் சேவை

2014-ஆம் முதல் இந்த மோட்டார் சைக்கிள் சேவை ஊபர் போன்ற நிறுவனங்களால் அலைபேசிச் செயலிகள் மூலமும் வழங்கப்படுகிறது.

## படத்தொகுப்பு

* உகாண்டாவில் A109 சாலையில் ஓரிடத்தில்
* கென்யாவில் உள்ள ஒரு தகவமைக்கப்பட்ட மோட்டார் சைக்கிள்
*
* உருவாண்டாவில் ஒரு பொடா-பொடா
# கொண்டோலா

கொண்டோலா படகு
**கொண்டோலா** என்பது வெனிசு நகரத்தில் பயன்படுத்தப்படும் ஒரு படகு. இப்படகுகள் வெனிசில் நூற்றுக்கணக்கான ஆண்டுகளுக்கு முன்பிருந்தே பயன்பாட்டில் உள்ளன. தற்காலத்தில் இவை பெரும்பாலும் சுற்றுலாப் பயணிகள் சென்று வர பயன்படுத்தப் படுகின்றன.

## வெளி இணைப்புகள்

* கொண்டோலாப் படகு - ஏற்புப் பெற்ற வலைத்தளம்
# நகரும் ஆப்புக் கடவு

போன் ஹுத்பன்ஹோப்-ல் உள்ள  நகரும் ஆப்புக் கடவு
**நகரும் ஆப்புக் கடவு** (swingnose crossing) என்பது இரும்புத்தட நிலைமற்றியில் உள்ள ஒரு கருவி. பொதுக் கடவுனில் ஏற்படும் சேதத்தையும் இரைச்சலையும் தடுக்க, அதன் இடைவெளியை நிரப்பும் வகையில் இது இருக்கும்.

நேரான போக்குவரத்துக்கான நிலையில், நகரும் ஆப்புக் கடவு
பிரியும் பாதையில்  போக்குவரத்துக்கான நிலையில், நகரும் ஆப்புக் கடவு
## இதையும் பார்க்க

* Flange Bearing Frog

## மேற்கோள்கள்
# சீன தேசிய விண்வெளி நிர்வாகம்

**சீன தேசிய விண்வெளி நிர்வாகம்** என்பது சீனாவின் முதன்மை விண்வெளி நிறுவனம் ஆகும். சீன விண்வெளித் திட்டத்தை இது முன்னெடுக்கிறது.

சீன விண்வெளித் திட்டம் 1956 தொடக்கம் இருந்து வந்தாலும், சீன தேசிய விண்வெளி நிர்வாகம் என்ற நிறுவனம், அதன் தற்போதைய ஒழுங்கமைப்பின் 1993 ஆம் ஆண்டு அமைக்கப்பட்டது.
# வான் ஆலன் கதிர்வீச்சுப்பட்டை

வான் ஆலன் கதிர்வீச்சுப்பட்டை (குறுக்கு வெட்டு)
**கதிர்வீச்சுப்பட்டை** என்பது பூமி போன்ற ஒரு காந்த கோளத்தை சுற்றியுள்ள சக்திவாய்ந்த அயனிகள் படலம். இப்படலம் அக்கோளின் காந்த சக்தியினால் நிலைநிறுத்தப்படுகிறது.

பூமியில் இது போல் இரு படலங்கள் பொதுவாக காணப்படுகின்றன. இப்படலத்தை முதலில் அமெரிக்க இயற்பியலார் சேமுசு வான் ஆலன் (James Van Allen) என்பவர் கண்டுபிடித்ததால், பூமியில் காணப்படும் கதிர்வீச்சு பட்டை**வான் ஆலன் கதிர்வீச்சுப்பட்டை** (*Van Allen radiation belt*) என்ற பெயரில் அழைக்கப்படுகிறது. இந்த படலங்கள் பூமியின் காந்தப்புலத்தில் இயங்கும் எலக்ட்ரான்கள், புரோட்டான்கள் மற்றும் சிறிதளவு கதிர்வீச்சு ஆகியன இப்பகுதியில் அடங்கும். பூமியைச் சுற்றி சுமார் 400 கிலோமீட்டர் தொலைவு வரையுள்ள பகுதியே வான் ஆலன் கதிர்வீச்சு வளையம் எனப்படுகிறது. இப்படலங்களில் உள்ள அயனிகள் சூரியக் காற்று மற்றம் அண்டக் கதிர்கள் மூலம் வந்ததாகக் கருதப்படுகிறது.

1958 ஆம் விண்ணில் செலுத்தப்பட்ட நான்காவது எக்சுபுளோரர் செயற்கைகோள் மூலம் பூமியிலிருந்து ஒரு குறிப்பிட்ட உயரத்தில் ஏராளமான ஆற்றல் மிக்க துகள்கள் நிறைந்திருப்பது உறுதி செய்யப்பட்டது. இவற்றில் பெரும்பாலானவை சூரியனிலிருந்து வந்தவை. அவை பூமியின் காந்தப்புலத்தில் சிக்கி வளிமண்டலத்துக்கு வெளியே பூமியைச் சுற்றி ஒரு தடியான போர்வையைப் போல் மூடிக் கொண்டிருக்கின்றன. இப்படலங்கள் பூமியிலிருந்து 1000 முதல் 6000 கிலோ மீட்டர் வரை காணப்படுகிறது.

## மேற்கோள்கள்
# எரிமலை வெடிப்பு

**எரிமலை வெடிப்பு** அல்லது **எரிமலைச்சீற்றம்** என்பது பேரழிவை ஏற்படுத்தும் ஒரு வகை இயற்கைச் செயல்பாடாகும்.இந்த நிகழ்வில் பூமிக்கு அடியிலிருந்து பாறைத்துகள்களும்,அதீத வெப்பமுடைய நீரும்,கூழ்ம நிலையிலுள்ள பாறைகளும் அதிக அழுத்தத்துடனும்,அதீத விசையுடனும் பூமிக்கு மேற்பரப்பில் தூக்கி வீசப்படுகிறது.இவற்றுடன் தீப்பிழம்பும்,கரியமில வாயுவும்,கரும்புகையும் சேர்ந்து பேரழிவை ஏற்படுத்துகிறது.

எரிமலைச்சீற்றம்
## இயக்கம்

பேரழிவை ஏற்படுத்தும் எரிமலைகள் சாதாரண மலைகளைப் போன்றே இருக்கும்.இந்த நிலையினை தூங்கு நிலை என்று அழைப்பர்.இந்த நிலையில் இம்மலைகள் பேரழிவை ஏற்படுத்தாது. பல நூறு ஆண்டுகள் ஏன் பல்லாயிரக்கணக்கான ஆண்டுகள் கூட இந்த மலைகள் தூங்கு நிலையில் இருக்க வல்லவை.பின்பு பூமியின் அடிப்பாக செயல்பாட்டினால் பூமிக்கு அடியில் அழுத்தம் அதிகமாகி பூமியின் மேற்பறப்பில் விரிசல் ஏற்பட்டு எரிமலை இயங்கு நிலை அடைகிறது. இயங்கு நிலையில் இம்மலைகள் கட்டுக்கடங்காத பேரழிவை ஏற்படுத்துகிறது. இயங்கு நிலையில் பூமிக்கு அடியிலிருந்து பாறைத்துகள்களும்,அதீத வெப்பமுடைய நீரும்,கூழ்ம நிலையிலுள்ள பாறைகளும் அதிக அழுத்தத்துடனும்,அதீத விசையுடனும் பூமிக்கு மேற்பரப்பில் தூக்கி வீசப்படுகிறது.இவற்றுடன் தீப்பிழம்பும்,கரியமில வாயுவும்,கரும்புகையும் சேர்ந்து பேரழிவை ஏற்படுத்துகிறது.

பஹோஹோய் எரிமலைக்குழம்பு ஹவாயில் ஓடுகிறது (தீவு). முக்கிய எரிமலைக் கால்வாயின் ஒருசில ஓட்டங்களைப் படம் காட்டுகிறது.
## இவற்றையும் பார்க்கவும்

* ஆழிப்பேரலை
* நில நடுக்கம்

## வெளி இணைப்புகள்

* ஹவாய் எறிமலைச்சீற்ற கண்காணிப்பு அலுவலக இணையதளம்.
* எறிமலைச்சீற்ற வகைகள் பரணிடப்பட்டது 2010-02-20 at the வந்தவழி இயந்திரம்.
* எறிமலைச்சீற்றவியல்

## மேற்கோள்கள்
# படிகவியல்

**படிகவியல்** அல்லது **படிகவுருவியல்** (*crystallography*) என்பது, திண்மங்களில் அணுக்களின் ஒழுங்கமைப்புக்களை ஆராயும் அறிவியற் துறை ஆகும். முன்னர் படிகங்கள் பற்றிய அறிவியல் என்ற பொருளிலேயே இச் சொல் பயன்படுத்தப்பட்டது.

ஊடுகதிர் விளிம்பு வளைவுப் படிகவுருவியல் (X-ray diffraction crystallography) வளர்ச்சியடைவதற்கு முன்னர், படிகங்கள் பற்றிய ஆய்வு அவற்றின் வடிவவியல் தன்மைகளின் அடிப்படையிலேயே அமைந்திருந்தது. இது, அவற்றின் முகங்கள் அமைந்துள்ள கோணங்களை அவற்றின் அச்சுக்கள் தொடர்பில் அளத்தல், படிகங்களின் சமச்சீர்த் தன்மைகளை நிறுவுதல் என்பவற்றை உள்ளடக்கியிருந்தது. படிக முகங்களின் கோணங்கள் கோனியோமானி (goniometer) என்னும் கருவியினால் அளக்கப்படுகின்றன. ஒவ்வொரு படிகத்தினதும் முகங்களின் இடங்கள் வுல்ஃப் வலை (Wulff net) அல்லது லம்பர்ட் வலை (Lambert net) போன்ற ஒரு முப்பரிமாண வலையமைப்பில் வரையப்படுகின்றன.

தற்காலத்தில் படிகவுருவியல் முறைகள், மாதிரிப் படிகம் ஒன்றின்மீது செலுத்தப்படும் ஏதாவது ஒருவகைக் கற்றையில் ஏற்படும் விளிம்பு வளைவுகளைப் பகுத்தாய்வதில் தங்கியுள்ளது. ஊடுகதிர்களே (X-rays) பெரும்பாலும் பயன்படுத்தப்படுகின்றன எனினும், இக் கற்றை எப்பொழுதுமே மின்காந்தக் கதிர்வீச்சாக இருப்பதில்லை. சில தேவைகளுக்கு இலத்திரன்களும், நியூத்திரன்களும் பயன்படுத்தப்படுகின்றன. துகள்களின் அலைப் பண்புகளினால் இது சாத்தியமானதாக உள்ளது. பயன்படுத்தப் படும் முறைகளுக்கு ஏற்ப அவற்றின் பெயர்களை, ஊடுகதிர் விளிம்புவளைவு என்றோ, நியூத்திரன் விளிம்புவளைவு என்றோ, இலத்திரன் விளிம்புவளைவு என்றோ படிகவுருவியலாளர்கள் விளக்கமாகக் குறிப்பிடுவர்.

## மேலும் காண்க

* அணுப்பொதிவுக் கூறு
* படிக அமைப்பு
* பகுதிப்படிகம்
* சமச்சீர் குலம்
* ஊடுருவி எதிர்மின்னி நுண்ணோக்கி
* எக்சு கதிர் படிகவியல்

## மேற்கோள்கள்

## வெளி இணைப்புகள்

* Free book, Geometry of Crystals, Polycrystals and Phase Transformations
* American Crystallographic Association
* Learning Crystallography
* Web Course on Crystallography
* Crystallographic Space Groups
# வெள்ளியின் வளிமண்டலம்

| **வெள்ளி கோளின் வளிமண்டலம்** |
| --- |
| Cloud structure in Venus' atmosphere, revealed by ultraviolet observations. The characteristic V-shape of the clouds is due to the higher wind speed around the equator. |
| வெள்ளி கோளில் மேக அமைப்புகள்  |
| **பொது தகவல்** |
| உயரம் | 250 km |
| சராசரி நில அழுத்தம் | (92 பார் or) 9.2 MPa |
| எடை | 4.8 × 1020 kg |
| **கலப்பளவு** |
| கரியமில வாயு | 96.5 % |
| நைதரசன் | 3.5 % |
| கந்தக இருஆக்ஸைடு | 150 ppm |
| ஆர்கான் | 70 ppm |
| நீராவி | 20 ppm |
| கார்பன் மோனாக்சைடு | 17 ppm |
| ஹீலியம் | 12 ppm |
| நியோன் | 7 ppm |
| ஐதரசன்குளோரைட்டு | 0.1–0.6 ppm |
| ஐதரசன் புளோரைட்டு | 0.001–0.005 ppm |

1761-ஆம் ஆண்டில் மிக்காயில் லோமொநோசொவ் எனும் ரஷியர் , வெள்ளி கோளிற்கு வளிமண்டலம் இருப்பதை கண்டறிந்தார். அதன் வளிமண்டலம் பூமியினதை விட சூடானது மற்றும் அடர்த்தியானது. அதன் நில வெப்பநிலை 740 K(467 °C, 872 °F) மற்றும் அழுத்தம் 93 பார் ( 1 bar = 100 கிலோபாஸ்கல்; 1 atmosphere = 1.01325 bar). வெள்ளியின் வளிமண்டலத்தில் ஒளிப்புகாத கந்தக அமிலம் கொண்ட மேகங்கள் உள்ளதால், அதன் நிலப்பரப்பை தொலைநோக்கி மூலம் பார்க்க இயலாது. வெள்ளியின் நிலப்பரப்பைப் பற்றிய தகவல்கள் முற்றிலும் ரேடார் இமேஜிங் மூலமே பெறப்பட்டன. வெள்ளியின் முக்கிய வளிமண்டல வாயுக்கள் கரியமில வாயு மற்றும் நைதரசன். வெள்ளியின் வளிமண்டலம் மிக வேகமாக சுழன்று வருகிறது.ஒட்டுமொத்த வளிமண்டலம் அக்கோளை நான்கு பூமி நாட்களில் சுற்றிவிடுகிறது. நொடிக்கு நூறு மீட்டர் எனும் வேகத்தில் காற்று அங்கே வீசுகிறது. ஆனால் நிலபரப்பை நெருங்க நெருங்க , காற்றின் வேகம் குறைந்து , நிலப்பரப்பில் ஒரு மணி நேரத்துக்கு பத்து கிலோமீட்டர் வேகத்தில் வீசுகிறது.

## மேற்கோள்கள்
# கலிலியோ விண்கலம்

கலிலியோ விண்கலம்
Galileo Orbiter|  |
| இயக்குபவர் | நாசா |
| திட்ட வகை | Orbiter, fly-by |
| அணுகிய விண்பொருள் | வீனஸ், பூமி, 951 கஸ்பிரா, 243 ஈடா |
| செயற்கைக்கோள் | ஜுப்பிட்டர் |
| ஏவப்பட்ட நாள் | அக்டோபர் 18, 1989 |
| திட்டக் காலம் | செப்டம்பர் 21, 2003 (சுற்றுவட்டத்தில் இருந்து விலகியது) |
| தே.வி.அ.த.மை எண் | 1989-084B |
| இணைய தளம் | Galileo Project Home Page |
| நிறை | 2380 கிகி |
| திறன் | 570 வாட் |

கலிலியோ (*Galileo*) என்பது வியாழன் (ஜுபிட்டர்) கோளையும் அதன் சந்திரன்களையும் ஆராய்வதற்காக நாசாவினால் விண்ணுக்கு அனுப்பப்பட்ட ஆளில்லா விண்கலம் ஆகும். வானியலாளர் கலிலியோ கலிலியின் நினைவாக அவரின் பெயர் சூட்டப்பட்ட இவ்விண்கலம் அக்டோபர் 18, 1989 இல் அட்லாண்டிஸ் மீள்விண்ணோடத்தினால் அனுப்பப்பட்டது. இது ஏவப்பட்டு கிட்டத்தட்ட ஆறு ஆண்டுகளின் பின்னர் பூமி மற்றும் வீனஸ் கோள்களைத் தாண்டி 1995, டிசம்பர் 7 ஆம் நாள் வியாழனை அடைந்தது.

முதன்முதலாக ஒரு சிறுகோளை அண்டிச் சென்ற விண்கலம் *கலிலியோ* ஆகும். முதலாவது சிறுகோள் சந்திரனைக் கண்டுபிடித்தது. வியாழனின் சுற்றுவட்டத்தைச் சுற்றிவந்த முதலாவது விண்கலமும் இதுவாகும். அத்துடன் வியாழனின் வளிமண்டலத்துள் சென்ற முதலாவது விண்கலமும் இதுவே.

கலிலியோவினால் எடுக்கப்பட்ட படம்: வியாழனின் நான்கு பெரிய சந்திரன்கள்
2003, செப்டம்பர் 21 இல், 14 ஆண்டுகள் விண்வெளியில் உலாவிய *கலிலியோ* திட்டம் கைவிடப்பட்டது. அன்று இவ்விண்கலம் வினாடிக்கு 50 கி.மீ. வேகத்தில் வியாழனின் வளிமண்டலத்தினுள் அனுப்பட்டு வியாழனுடன் மோதவிடப்பட்டது. பூமியில் இருந்து பாக்டீரியாக்கள் எதனாலும் அங்குள்ள சிறுகோள்கள் எதுவும் பாதிக்கப்படாமல் இருக்கும் பொருட்டே *கலிலியோ* கைவிடப்பட்டது. *கலிலியோ* கண்டுபிடித்த யுரோப்பா என்ற சந்திரனின் மேற்பரப்பின் கீழே உப்பு நீர் பெருங்கடல் ஒன்று இருப்பதாக நாசா அறிவியலாளர்கள் நம்புகின்றனர்.

## வெளி இணைப்புகள்

* *கலிலியோ* இணையத்தளம் பரணிடப்பட்டது 2008-09-20 at the வந்தவழி இயந்திரம்
* *கலிலியோ* திட்டம் பரணிடப்பட்டது 2009-04-12 at the வந்தவழி இயந்திரம்

## மேற்கோள்கள்